## VŠEOBECNE ZÁVÄZNÉ NARIADENIE OBCE TURČEK

##  ČÍSLO 1/2012

**ZO DŇA 13. 12. 2012**

**O MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

Obec Turček v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Turček

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov (ďalej len „zákon č. 582/2004 Z. z.“ ).

**§ 2**

**Základné ustanovenie**

Obec Turček týmto VZN ukladá s účinnosťou od 1. 1. 2013 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z..
2. Toto všeobecne záväzné nariadenie upravuje najmä:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Poplatník**

Poplatníkom pre účely tohto VZN je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“)

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§ 5**

**Určenie poplatku a sadzby poplatku**

1. Nakoľko v obci nie je zavedený množstvový zber Obec Turček určuje poplatok za komunálny odpad ako:

a) súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 4 písm. a) tohto VZN*(§ 77 ods. 2 písm. a) Zákona č. 582/2004)*) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo
b) súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa§ 4 ods. b) a c) tohto VZN (*§ 77 ods. 2 písm. b) alebo písm. c) Zákona č. 582/2004 Z. z.).*

1. **Sadzby poplatku:**

Pre poplatníka podľa § 4 písm. a) tohto VZN:

|  |  |  |
| --- | --- | --- |
| Špecifikácia poplatníka | Sadzba na osobu a kalendárny deň | Sadzba na osobu a kalendárny rok |
| Poplatník s trvalým alebo prechodným pobytom v obci | **0,0329 €** | **12,00 €** |
| Poplatník je v obci oprávnený užívať alebo užíva nehnuteľnosť na iný účel ako podnikanie a nemá v obci trvalý ani prechodný pobyt | **0,0329 €** | **12,00 €** |

Pre poplatníka podľa § 4 písm. b) a c) tohto VZN:

|  |  |
| --- | --- |
| Špecifikácia poplatníka | Sadzba  kalendárny deň |
| právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie | **0,1095 €**  |
| podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. | **0,0658 €** |

Koeficient pre prípad výpočtu ukazovateľa produkcie komunálnych odpadov v určenom období podľa § 79 ods. 4) písm. a) zákona č. 582/2004 Z. z. ustanovuje obec na hodnotu 1,0.

Poplatok sa zaokrúhli na eurocenty nadol.

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z. z. vyrubuje poplatok rozhodnutím - na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
		2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým vyrubuje poplatok.

**§ 7**

**Spôsob, forma a miesto na zaplatenie poplatku**

1. Poplatníci platia poplatok za komunálny odpad a drobné stavebné odpady na základe písomného rozhodnutia doručeného Obcou Turček.
2. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
3. bezhotovostným prevodom na účet správcu poplatku alebo
4. hotovostným vkladom na účet správcu poplatku v peňažnom ústave alebo
5. hotovostnou platbou v pokladni Obecného úradu v Turčeku

**§ 8**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti do 30 dní od tejto skutočnosti, najneskôr však do 31. 12 bežného zdaňovacieho obdobia.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce
4. musí zaniknúť dôvod spoplatnenia, v prípadoch ktorými sú zrušenie trvalého pobytu, resp. prechodného pobytu, zánik práva užívať nehnuteľnosť

**§ 9**

**Zníženie poplatku**

1. Obec na základe písomnej žiadosti poplatok zníži podľa najnižšej sadzby za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Turček.
2. študent, ktorý je ubytovaný v internátnom zariadení
3. občan pracujúci mimo územia obce, zdržiavajúci sa z uvedeného dôvodu mimo obce (SR alebo zahraničie) viac ako 90 dní v roku
4. špecifické prípady občanov s trvalým pobytom v obci Turček, ktorí sa zdržujú mimo obce viac ako 90 dní počas zdaňovacieho obdobia – posudzuje starosta obce
5. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Turček, a to :
6. potvrdenie študentského domova alebo internátu o ubytovaní, potvrdenie o návšteve školy
7. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní, z ktorého je zrejmé obdobie, počas ktorého zamestnanec prácu mimo obce vykonáva
8. hodnoverné potvrdenie o dôvode zdržiavania sa občana s trvalým pobytom mimo územia obce, na základe ktorého starosta obce rozhodne o znížení, resp. neznížení poplatku písomným rozhodnutím
9. V prípade, že doklady podľa ods. 2/ nie sú v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
10. Ak si v zdaňovacom období poplatník neuplatní nárok na zníženie poplatku do **31.12**. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 10**

**Odpustenie poplatku**

1. Obec na základe písomnej žiadosti poplatníka poplatok **odpustí** za zdaňovacie obdobie, za ktoré poplatník správcovi dane preukáže na základe podkladov, že sa v zdaňovacom období nezdržiaval na území obce Turček ak sa jedná o:
2. študenta, ktorý navštevuje školu v zahraničí
3. poplatníka, ktorý sa dlhodobo zdržiava v zahraničí
4. poplatníka s trvalým pobytom na území obce, ktorý sa celoročne zdržiava mimo územia obce z dôvodu výkonu zamestnania alebo pobytu v inej obci
5. poplatníka, ktorý je dlhodobo umiestnený v zariadení napr. v domove dôchodcov, domove sociálnych služieb, v ústave na výkon trestu odňatia slobody a pod.
6. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Turček (celoročný pobyt), a to :
7. potvrdenie o návšteve školy v zahraničí
8. potvrdenie od príslušného úradu o dlhodobom pobyte v zahraničí
9. potvrdenie od mestského (obecného) úradu o tom, že poplatník sa dlhodobo zdržuje v ich meste (obci), kde si zároveň uhrádza poplatok za komunálny odpad
10. potvrdenie od zamestnávateľa (agentúry), že poplatník je ich zamestnancom k určenému obdobiu a miesto výkonu práce poplatníka je mimo miesto jeho trvalého pobytu
11. potvrdenie nápravno-výchovného zariadenia o výkone väzby alebo trestu
12. potvrdenie zariadenia poskytujúceho služby zdravotnej starostlivosti pobytovou formou
13. potvrdenie zariadenia poskytujúceho sociálne služby pobytovou formou
14. Obec Turček akceptuje i potvrdenia, ktoré sa budú týkať viacerých zdaňovacích období (dopredu) v tom prípade, ak poplatník k potvrdeniu priloží úradne overené čestné prehlásenie, v ktorom sa zaväzuje, že v prípade zmeny uvedených skutočností bude o nich informovať správcu poplatku, ktorým je Obec Turček.
15. V prípade, že doklady podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
16. Ak si v zdaňovacom období poplatník neuplatní nárok na odpustenie poplatku **do 31.03**. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.

Jednotlivé druhy úľav z § 8, 9 a 10 nie je možné uplatniť súčasne.

**§ 11**

**Postup obce proti tvrdosti zákona**

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

**§ 12**

**Zrušovacie ustanovenie**

Týmto VZN sa zrušuje VZN Obce Turček o miestnom poplatku za zber, prepravu a zneškodňovanie komunálneho odpadu a drobného stavebného odpadu č. 3/2009, ktoré bolo schválené dňa 15. 12. 2008 a Doplnok k VZN obce Turček o miestnom poplatku za zber, prepravu a zneškodňovanie komunálneho odpadu a drobného stavebného odpadu, ktoré bolo schválené uznesením č. 114/2009 zo dňa 14. 12. 2009.

**§ 13**

**Záverečné ustanovenie**

Obecné zastupiteľstvo v Turčeku sa uznieslo na vydaní tohto VZN na svojom zasadnutí dňa 13. 12. 2012 uznesením č. 99/2012 písm. a) a toto VZN nadobúda účinnosť dňom 1. 1. 2013.

 Oľga Wagnerová, starostka obce